|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

Gulbenē

**APSTIPRINĀTS**

ar Gulbenes novada pašvaldības

14.04.2025. rīkojumu

Nr.GND/7.22/25/7

**ATklĀta KONKURSA NOLIKUMS**

**uz Gulbenes Mūzikas skolas direktora amatu**

*Izdots saskaņā ar Ministru kabineta 2014.gada 19.augusta noteikumu Nr. 496 „Kārtība un vērtēšanas nosacījumi valsts un pašvaldību izglītības iestāžu (izņemot augstskolas un koledžas) vadītāju un pašvaldību izglītības pārvalžu vadītāju amatu pretendentu atlasei” 4.1. apakšpunktu*

### **I. Vispārīgie jautājumi**

* 1. Nolikums nosaka atklāta konkursa uz Gulbenes Mūzikas skolas direktora amatu (turpmāk – Konkurss) organizēšanas un norises kārtību.
	2. Konkursa mērķis ir noskaidrot un izvēlēties Gulbenes Mūzikas skolas (turpmāk –izglītības iestāde) direktora amatam piemērotāko pretendentu, kurš nodrošinātu kvalitatīvu darbu izpildi un sekmīgu amata pienākumu veikšanu saskaņā ar amata aprakstu.
	3. Konkursā var piedalīties un par tā uzvarētāju kļūt jebkurš pilngadīgs Latvijas Republikas pilsonis, kurš iesniedzis Konkursa pieteikumu kopā ar visiem nepieciešamajiem pretendentu atlases dokumentiem, uz kuru neattiecas Izglītības likumā un Bērnu tiesību aizsardzības likumā noteiktie ierobežojumi strādāt par pedagogu, un kuram ir vismaz triju gadu pedagoģiskā darba pieredze izglītības jomā vai izglītības vadības darbā.

**II. Pretendentu atlases komisija**

2.1. Pretendentu atlases komisija (turpmāk - Komisija) izveidota ar Gulbenes novada pašvaldības 14.04.2025. rīkojumu Nr.GND/7.22/25/7

2.2. Komisija izskata iesniegtos dokumentus un nosaka pretendentu darba interviju norises dienu un laiku, pieņem lēmumus par Konkursa norisi atbilstoši normatīvajiem aktiem un šim nolikumam.

2.3. Komisijas darbs notiek sēdēs. Komisijas priekšsēdētājs sasauc Komisijas sēdes, nosakot to norises vietu un laiku, kā arī vada Komisijas sēdes. Komisija ir lemttiesīga, ja sēdē piedalās vismaz puse no Komisijas locekļiem.

2.4. Katrs Komisijas loceklis individuāli par katru pretendentu dod savu novērtējumu.

2.5. Komisijas lēmumi Komisijas sēdē tiek pieņemti, Komisijas locekļiem atklāti balsojot. Lēmums ir pieņemts, ja par to balso vairāk par pusi no klātesošo Komisijas locekļu skaita. Ja balsojot Komisijas locekļu balsis dalās līdzīgi, izšķirošā ir Komisijas priekšsēdētāja balss.

2.6. Komisijas sēdes tiek protokolētas. Protokola noformēšanu nodrošina Komisijas sekretārs.

**III. Pretendenti, tiem nepieciešamā izglītība, prasmes un galvenie amata pienākumi**

* 1. **Pretendentam nepieciešamā izglītība un prasmes:**

3.1.1. izglītības atbilstība Izglītības likumā, kā arī Ministru kabineta 2018. gada 11. septembra noteikumos Nr. 569 “Noteikumi par pedagogiem nepieciešamo izglītību un profesionālo kvalifikāciju un pedagogu profesionālās kompetences pilnveides kārtību” noteiktajām prasībām;

3.1.2. vismaz triju gadu pedagoģiskā darba pieredze izglītības jomā vai izglītības vadības darbā;

3.1.3. valsts valodas prasmes augstākajā līmenī atbilstoši Valsts valodas likuma prasībām un vismaz vienas Eiropas Savienības oficiālās valodas prasmes profesionālajai darbībai nepieciešamajā apjomā;

* + 1. zināšanas par izglītības iestādes darbību reglamentējošajiem normatīvajiem aktiem, profesionālās izglītības jomu un tās attīstības tendencēm;
		2. labas prasmes darbā ar datoru (MS Office programmas);
		3. prasme sagatavot un noformēt dokumentus un zināšanas izglītības iestāžu finansēšanas jautājumos;
		4. prasme izteikt un aizstāvēt viedokli, patstāvīgi pieņemt lēmumus un strādāt komandā, noteikt prioritātes un plānot, organizēt, kontrolēt savu un padoto darbu;
		5. pieredze finanšu plānošanā un budžeta izpildē;
		6. pieredze ar izglītības jomu saistītu projektu vadībā;
		7. uz pretendentu neattiecas Izglītības likumā un Bērnu tiesību aizsardzības likumā noteiktie ierobežojumi strādāt par pedagogu;
		8. par priekšrocību tiks uzskatīta darba pieredze interešu izglītības iestādes vadīšanā.
	1. **Galvenie amata pienākumi:**

3.2.1. nodrošināt izglītības iestādes darbību reglamentējošo normatīvo aktu, izglītības iestādes nolikuma, Gulbenes novada pašvaldības domes lēmumu, Gulbenes novada pašvaldības rīkojumu, Gulbenes novada Izglītības pārvaldes rīkojumu un metodisko ieteikumu ievērošanu;

3.2.2. nodrošināt izglītības iestādes intelektuālo, finanšu un materiālo līdzekļu efektīvu un racionālu izmantošanu; nodrošināt izglītības iestādes iekšējo kārtību reglamentējošo dokumentu sagatavošanu, apstiprināšanu un izpildi, nodrošināt izglītības iestādes darba laika ievērošanu;

3.2.3. sagatavot un iesniegt izglītības iestādes budžeta pieprasījumu, slēgt nepieciešamos saimnieciskos līgumus apstiprinātā budžeta ietvaros;

3.2.4. vadīt izglītības iestādes un tās darbinieku darbību, saskaņā ar Latvijas Republikas izglītības jomu reglamentējošo normatīvo aktu prasībām nodrošināt izglītības iestādi ar atbilstošas kvalifikācijas pedagogiem un darbiniekiem;

3.2.5. saskaņā ar Darba likuma nosacījumiem pieņemt un atbrīvot izglītības iestādes darbiniekus, noteikt darbinieku amata pienākumus, tiesības un atbildības pakāpi, sagatavot darbinieku amata aprakstus, novērtēt darbinieku darba kvalitāti;

3.2.6. noteikt izglītības iestādes darbinieku darba samaksu saskaņā ar spēkā esošo normatīvo aktu nosacījumiem;

3.2.7. nodrošināt izglītības iestādes akreditāciju;

3.2.8. nodrošināt izglītības programmu izstrādi, licencēšanu, akreditāciju un īstenošanu;

3.2.9. organizēt un nodrošināt izglītības iestādei nodotā nekustamā īpašuma uzturēšanu un apsaimniekošanu;

3.2.10. sadarbībā ar dibinātāju, nodrošināt audzēkņu piedalīšanos konkursos un skatēs.

**IV. Konkursa izsludināšana un dokumentu iesniegšana**

4.1. Gulbenes novada pašvaldība izsludina Konkursu uz izglītības iestādes direktora amatu Gulbenes novada pašvaldības mājas lapā: www.gulbene.lv, interneta vietnē: [www.nva.lv](http://www.nva.lv) un novada laikrakstā „Dzirkstele”.

4.2. Ja nolikuma 4.4.punktā noteiktajā termiņā nepiesakās neviens amata pretendents, Komisija informē par to Gulbenes novada pašvaldības vadību un lemj par atkārtota konkursa izsludināšanu.

4.3.Konkursa izsludināšanas termiņš **no 2025.gada 14.aprīļa līdz** **2025.gada 8.maijam.**

4.4. Amata pretendents nodrošina, kalīdz **2025.gada 8.maijam** tiek iesniegts vai iesūtīts Konkursa pieteikums. Pēc šī termiņa iesniegtie, iesūtītie vai saņemtie Konkursa pieteikumi netiks vērtēti.

4.5. Konkursa pieteikums satur šādus dokumentus:

4.5.1. nolikuma prasībām atbilstošu izglītības dokumentu kopijas;

4.5.2. īsu dzīves un darba gaitu pārstāstu Curriculum Vitae (Europass formātā);

4.5.3. motivācijas vēstuli (līdz 1 (vienai) A4 lp.);

4.5.4. Gulbenes Mūzikas skolas darbības un attīstības redzējums (līdz 2 (divām) A4 lp.);

4.5.5. pretendents var iesniegt amata pienākumu izpildei atbilstošu papildus apmācību apliecinošu un svešvalodu apguves apliecinošu dokumentu kopijas;

4.5.6. apliecinājumu par atbilstību Ministru kabineta 2014. gada 19. augusta noteikumu Nr. 496 “Kārtība un vērtēšanas nosacījumi valsts un pašvaldību izglītības iestāžu (izņemot augstskolas un koledžas) vadītāju un pašvaldību izglītības pārvalžu vadītāju amatu pretendentu atlasei” 5.punkta prasībām (skat. 1.pielikumu).

4.6. Pretendentam nolikuma 4.5.punktā noteiktais Konkursa pieteikums iesniedzams:

 4.6.1. nosūtot pa pastu, ievietotu slēgtā aploksnē ar norādi “Pieteikums konkursam uz Gulbenes Mūzikas skolas direktora amatu” Gulbenes novada pašvaldībai, Ābeļu iela 2, Gulbene, Gulbenes novads, LV – 4401;

4.6.2. nosūtot elektroniski uz e-pasta adresi personals@gulbene.lv;

4.6.3. Gulbenes novada pašvaldībā Gulbenes novada Valsts un pašvaldību vienotajā klientu apkalpošanas centrā, klientu apkalpošanas speciālistam personīgi darba dienās no pirmdienas līdz ceturtdienai no pulksten 8.00 līdz pulksten 12.15 vai no pulksten 13.00 līdz pulksten 17.00, piektdienās no pulksten 8.00 līdz pulksten 12.00 vai no pulksten 13.00 līdz pulksten 16.00.ievietotu slēgtā aploksnē ar norādi „Pieteikums konkursam uz Gulbenes Mūzikas skolas direktora amatu”.

4.7. Iesniedzot Konkursa pieteikumu, pretendents apliecina, ka piekritis Konkursa noteikumiem.

4.8. Dokumentu oriģinālus, kas apliecina pretendenta Konkursa pieteikumā norādītās informācijas patiesumu un atbilstību, pretendentam jāuzrāda darba intervijas dienā, ja pretendents tiks uzaicināts uz darba interviju.

**V. Pretendentu Konkursa pieteikumu izskatīšana, vērtēšanas kritēriji un lēmuma pieņemšana**

* 1. Konkursa laikā Komisija noskaidro katra amata pretendenta atbilstību amatam izvirzītajām prasībām.
	2. **Konkurss notiek divās kārtās:**
		1. pirmajā kārtā Komisija atbilstoši iesniegtajiem dokumentiem novērtē amata pretendentu atbilstību normatīvajos aktos un šajā nolikumā izvirzītajām prasībām. Tiek izvērtēts, vai uz amata pretendentu attiecas Izglītības likumā un Bērnu tiesību aizsardzības likumā noteiktie ierobežojumi strādāt par pedagogu;
		2. otrā kārta: pretendenti, kuru iesniegtie dokumenti atbilst izvirzītajām prasībām un uz kuriem neattiecas [Izglītības likumā](https://likumi.lv/ta/id/50759-izglitibas-likums) un [Bērnu tiesību aizsardzības likumā](https://likumi.lv/ta/id/49096-bernu-tiesibu-aizsardzibas-likums) noteiktie ierobežojumi strādāt par pedagogu, tiek izvirzīti otrajai kārtai - darba intervijai.
	3. Pirmajā kārtā Komisija, izvērtējot šī Nolikuma 4.5.punktā iesniegto Konkursa pieteikumu atbilstoši šajā nolikumā noteiktajiem vērtēšanas kritērijiem, vērtē pretendentus šādā punktu sistēmā:
		1. **izglītība:**
			1. profesionālais vai akadēmiskais maģistra grāds vadības zinātnē, izglītības zinātnē vai pedagoģijā – 5;
			2. cita augstākā izglītība un pedagoģiskā izglītība vismaz 72 stundu apjomā – 4;
			3. cita augstākā izglītība un šobrīd iegūst pedagoģisko izglītību vai apgūst profesionālās kompetences programmu pedagoģijā vismaz 72 stundu apjomā – 3;
			4. ja nav iegūta akadēmiskā izglītība vai otrā līmeņa profesionālā augstākā izglītība, pretendents tālāk netiek vērtēts.
		2. **Pieredze izglītības jomā vai izglītības vadības darbā:**
			1. darba pieredze interešu izglītības iestādes vadītāja darbā (vadītājs, vadītāja vietnieks, metodiķis) vismaz 3 gadi – 5;
			2. darba pieredze izglītības iestādes vadītāja darbā (vadītājs vai direktors, vadītāja vietnieks vai direktora vietnieks, metodiķis) vismaz 3 gadi – 4;
			3. darba pieredze interešu izglītības iestādes pedagoga darbā vismaz 3 gadi – 3;
			4. darba pieredze izglītības jomā vismaz 3 gadi – 2;
			5. ja pretendentam nav vismaz triju gadu darba pieredze izglītības jomā, izglītības vadības darbā vai pedagoga darba pieredze pretendents tālāk netiek vērtēts.
		3. **Pieredze finanšu plānošanā un budžeta izpildē:**
			1. vairāk kā 3 gadu pieredze– 5;
			2. no 1 līdz 3 gadu pieredze– 3;
			3. nav pieredzes– 0.
		4. **Pieredze ar izglītības jomu saistītu projektu vadībā:**
			1. vairāk kā 3 gadu pieredze– 5;
			2. no 1 līdz 3 gadu pieredze– 3;
			3. nav pieredzes– 0.
		5. **Svešvalodu prasmes:**
			1. vismaz divu svešvalodu prasmes (tai skaitā angļu valoda)– 3;
			2. vienas svešvalodas prasme (angļu valoda)– 2;
			3. vienas svešvalodas prasme, cita Eiropas Savienības oficiālā valoda– 1;
			4. nav svešvalodas prasmju – 0.
		6. **Papildus izglītība:**
			1. izglītība, kas attiecas uz vakantā amata pienākumiem – 2;
			2. izglītība, kas neattiecas uz vakantā amata pienākumiem -1;
			3. nav norādīta papildus iegūtā izglītība -0.
	4. Maksimāli iespējamais punktu skaits Konkursa pirmajā kārtā – 25 punkti.
	5. Uz Konkursa otro kārtu (darba intervija ar pretendentu) tiek uzaicināti piedalīties tie pretendenti, kuru iesniegtais Konkursa pieteikums atbilst Konkursa nolikumā noteiktajam Konkursa pieteikuma saturam, kuri Konkursa pirmajā kārtā ieguvuši vismaz 50% no pirmajā kārtā iespējamo punktu skaita un uz kuriem neattiecas Izglītības likumā un Bērnu tiesību aizsardzības likumā noteiktie ierobežojumi strādāt par pedagogu.
	6. Konkursa otrajā kārtā paredzētā pretendentu darba intervija notiek Gulbenes novada pašvaldības Centrālās pārvaldes telpās, Ābeļu ielā 2, Gulbenē, Gulbenes novadā.
	7. Par konkrētu darba intervijas laiku un vietu tiek informēti tie pretendenti, kuri atbilst nolikuma 5.5.punkta prasībām.
	8. Darba intervijas laikā Komisijas locekļi klātienē novērtē pretendenta iesniegto Gulbenes Mūzikas skolas darbības un attīstības redzējuma pamatojumu, vadības prasmes, valodas un publiskās runas prasmes, kompetenci izglītības jomā (subjektīvs vērtējums). Darba intervijas laikā Komisijai ir tiesības pārliecināties par pretendenta personas identitāti un iepazīties ar iesniegto dokumentu kopiju oriģināliem. Katrs Komisijas loceklis individuāli novērtē pretendenta darba intervijas laikā sniegto informāciju, piešķirot kopā līdz 25 punktiem.
	9. Maksimāli iespējamais pirmajā un otrajā kārtā iegūstamais kopējais punktu skaits – 50 punkti.
	10. Lēmumu par pretendenta atbilstību pieņem, pamatojoties uz pirmajā un otrajā kārtā iegūtā individuālā vērtējuma kopējo punktu skaitu (2.pielikums, 3.pielikums).
	11. Ja pretendenti saņēmuši vienādu punktu skaitu, Komisija lemj par papildus Konkursa vērtēšanas kārtas organizēšanu.
	12. Komisija pieņem galīgo lēmumu bez pretendentu klātbūtnes. Par rezultātiem paziņo katram pretendentam rakstveidā 5 (piecu) darba dienu laikā pēc Komisijas lēmuma pieņemšanas.
	13. Komisija var lemt par papildus Konkursa vērtēšanas kārtas organizēšanu un/vai papildus uzdevumu uzdošanu Konkursa pretendentiem.
	14. Pēc Konkursa otrās kārtas vai Nolikuma 5.13.punktā noteiktās papildus kārtas rezultātu apkopošanas Komisija pieņem vienu no šādiem lēmumiem:
		1. ieteikt Gulbenes novada pašvaldības domei pieņemt izglītības iestādes direktora amatā amata pretendentu, kuru par atbilstošāko saskaņā ar šo nolikumu atzinusi Komisija;
		2. ieteikt izsludināt atkārtotu atklātu konkursu, ja tiek noraidīti visi amata pretendenti.
	15. Gala lēmumu par Komisijas izvirzītā pretendenta apstiprināšanu amatā pieņem Gulbenes novada pašvaldības dome.

**VI. Noslēguma jautājumi**

6.1. Pretendentu iesniegtie dokumenti tiek reģistrēti Gulbenes novada pašvaldības lietvedības sistēmā. Iesniegtie dokumenti pretendentam atpakaļ netiek izsniegti.

6.2. Ar pretendentu, kurš tiks atzīts par uzvarētāju, tiks slēgts darba līgums uz nenoteiktu laiku (nosakot pārbaudes laiku).

Pašvaldības domes priekšsēdētājs A.Caunītis

DOKUMENTS PARAKSTĪTS AR ELEKTRONISKO PARAKSTU UN SATUR LAIKA ZĪMOGU

1.pielikums

Atklāta konkursa nolikumam uz vakanto

Gulbenes Mūzikas skolas

direktora amatu

Atklāta konkursa uz

Gulbenes Mūzikas skolas direktora amatu pretendenta

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vārds, uzvārds)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(personas kods)

APLIECINĀJUMS

\_\_\_\_\_\_\_\_\_\_\_\_, \_\_\_.\_\_\_.2025.

 (vieta)

 Es, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, apliecinu, ka uz mani

 (vārds, uzvārds)

neattiecas Izglītības likumā un Bērnu tiesību aizsardzības likumā noteiktie ierobežojumi strādāt par pedagogu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (paraksts, paraksta atšifrējums)

Pašvaldības domes priekšsēdētājs A.Caunītis

DOKUMENTS PARAKSTĪTS AR ELEKTRONISKO PARAKSTU UN SATUR LAIKA ZĪMOGU

2.pielikums

Atklāta konkursa nolikumam uz vakanto

Gulbenes Mūzikas skolas

direktora amatu

**Vērtēšanas kritēriji pirmajai kārtai**

|  |  |  |
| --- | --- | --- |
| **Nr. p.k.**  | **Vērtēšanas kritērijs** | **Punkti** |
| **1.** | **Izglītība** |
| Profesionālais vai akadēmiskais maģistra grāds vadības zinātnē, izglītības zinātnē vai pedagoģijā | 5 |
| Cita augstākā izglītība un pedagoģiskā izglītība vismaz 72 stundu apjomā | 4 |
| Cita augstākā izglītība un šobrīd iegūst pedagoģisko izglītību vai apgūst profesionālās kompetences programmu pedagoģijā vismaz 72 stundu apjomā  | 3 |
| Ja nav iegūta akadēmiskā izglītība vai otrā līmeņa profesionālā augstākā izglītība, pretendents tālāk netiek vērtēts. |
| **2.** | **Pieredze izglītības jomā vai izglītības vadības darbā** |
| Darba pieredze interešu izglītības iestādes vadītāja darbā (vadītājs, vadītāja vietnieks, metodiķis) vismaz 3 gadi | 5 |
| Darba pieredze izglītības iestādes vadītāja darbā (vadītājs vai direktors, vadītāja vietnieks vai direktora vietnieks, metodiķis) vismaz 3 gadi | 4 |
| Darba pieredze interešu izglītības iestādes pedagoga darbā vismaz 3 gadu pieredze | 3 |
| Darba pieredze izglītības jomā vismaz 3 gadi | 2 |
| Ja pretendentam nav vismaz triju gadu darba pieredze izglītības jomā vai izglītības vadības darbā, pretendents tālāk netiek vērtēts. |
| **3.** | **Pieredze finanšu plānošanā un budžeta izpildē** |
| Vairāk kā 3 gadu pieredze | 5 |
| 1-3 gadu pieredze | 3 |
| Nav pieredzes | 0 |
| **4.** | **Pieredze ar izglītības jomu saistītu projektu vadībā** |
| Vairāk kā 3 gadu pieredze | 5 |
| 1-3 gadu pieredze | 3 |
| Nav pieredzes | 0 |
| **5.** | **Svešvalodu prasmes** |
| Vismaz divu svešvalodu prasmes (tai skaitā angļu valoda) | 3 |
| Vienas svešvalodas prasme – angļu valoda | 2 |
| Vienas svešvalodas prasme – cita Eiropas Savienības oficiālā valoda | 1 |
| Nav svešvalodu prasmju | 0 |
| **6.** | **Papildus izglītība** |
| Izglītība, kas attiecas uz vakantā amata pienākumiem | 2 |
| Izglītība, kas neattiecas uz vakantā amata pienākumiem | 1 |
| Nav norādīta papildus iegūtā izglītība  | 0 |

Maksimāli iespējamais punktu skaits – 25 punkti

Pašvaldības domes priekšsēdētājs A.Caunītis

DOKUMENTS PARAKSTĪTS AR ELEKTRONISKO PARAKSTU UN SATUR LAIKA ZĪMOGU

3.pielikums

Atklāta konkursa nolikumam uz vakanto

Gulbenes Mūzikas skolas

direktora amatu

**Vērtēšanas kritēriji otrajai kārtai**

|  |  |  |
| --- | --- | --- |
| **Nr. p.k.** | **Vērtēšanas kritērijs/ kompetence** | **Punkti** |
| **1.** | Gulbenes Mūzikas skolas darbības un attīstības redzējums | līdz 10 punktiem |
| **2.** | Vadības prasmes | līdz 5 punktiem |
| **3.** | Valodas un publiskās runas prasme  | līdz 5 punktiem |
| **4.** | Kompetence izglītības jomā  | līdz 5 punktiem |

Maksimāli iespējamais punktu skaits – 25 punkti.

Pašvaldības domes priekšsēdētājs A.Caunītis

DOKUMENTS PARAKSTĪTS AR ELEKTRONISKO PARAKSTU UN SATUR LAIKA ZĪMOGU